ועדת הכנסת, כנסת 25, פרוטוקול מספר 47, 2023-05-15 00:00

ינון אזולאי: שלום לכולם, אני פותח את הדיון בוועדת הכנסת

ינון אזולאי:  העברת הצעת חוק לוועדת הכנסת לקביעת ועדה

ינון אזולאי:  ארבל, בבקשה

ארבל אסטרחן: הנושא הראשון, קביעת ועדה לדיון בהצעת חוק ההתאמות הפיסקליות

ארבל אסטרחן:  מדובר בהצעת חוק שבאה לצד חוקי התקציב וההסדרים, חוק הפחתת הגירעון וחוקים אחרים ואושרה בקריאה ראשונה בכנסת כבר בסוף מרץ

ארבל אסטרחן:  בשל טעות שהייתה במערכת הסנהדרין, ההצעה נדונה בוועדת הכספים למרות שהמליאה החליטה להעביר אותה לקביעת ועדה בוועדת הכנסת

ארבל אסטרחן:  ברור שוועדת הכספים היא הוועדה המתאימה לדון בזה, לכן מה שמבוקש כעת הוא שוועדת הכנסת תאשר שאכן ההצעה צריכה להיות נדונה בוועדת הכספים לצד חוקי התקציב, חוק הפחתת הגירעון והחוקים הרלוונטיים לעניין הזה

זאב אלקין: לכל הדיונים שהתקיימו בוועדת הכספים, לאור זה שלא היה דיון בוועדת הכנסת וגם לא הודיעו במליאה, אין תוקף

זאב אלקין:  זה לא דיון שיכול להיות רשמי לפרוטוקול כל עוד הצעת החוק עלתה שם לדיון באופן לא חוקי מבחינת תקנון הכנסת

זאב אלקין:  בהנחה וועדת הכנסת תחליט שזה צריך להיות נדון בוועדת הכספים וגם יודיעו על זה במליאת הכנסת, רק מהרגע הזה צריך להתחיל דיון אמיתי לגופו של החוק וכל מה שנאמר בוועדת הכספים עד אז צריך להימחק מהפרוטוקול

זאב אלקין:  המשמעות של זה שצריך לקיים את כל הדיון מחדש

שרן השכל: חברי ועדת כספים שקיימו את הדיונים התיאורטיים שאמורים להימחק מהפרוטוקול, עמלו  ועבדו במשך שלושה ימים בהגשת הסתייגויות להצעת החוק שככל הנראה בכלל לא בסמכות ועדת הכספים לדון בהן

שרן השכל:  במידה ומעבירים את זה לאחת הוועדות - -     

זאב אלקין: צריך לפתוח זמן מחדש להגשת הסתייגויות

שרן השכל: צריך לאפשר גם לחברים מוועדות אחרות, לא רק לחברי ועדת הכספים, שחשבו שהחוק אמור להגיע אליהם, לפתוח את המערכת ולתת זמן מספק להגשת אותן הסתייגויות על החוק הנוכחי

ולדימיר בליאק: במידה ויוחלט להעביר את החוק לדיון בוועדת הכספים, אין ספק שנצטרך זמן כדי להגיש הסתייגויות, לפחות מספר שעות

ולדימיר בליאק:  נוסח החוק, למיטב ידיעתי, השתנה במהלך הדיון בוועדה באופן משמעותי, לכן אם הדיון יוחזר לוועדת הכספים נצטרך להתחיל מהנוסח המקורי

נאור שירי: אני רוצה להבין מה הייתה הבעיה במערכת הסנהדרין ואם התבצעה בדיקה לגבי חוקים נוספים שהיו אמורים להגיע לוועדות שונות והגיעו לוועדות אחרות

ארבל אסטרחן: מדובר פה בתקלה טכנית

ארבל אסטרחן:  כל החוקים שעסקו בענייני תקציב עברו לוועדת הכספים, זה המקום המתאים להעברתם

ארבל אסטרחן:  במליאה נשמעה הצעה  - אנחנו מדברים על ה-27 במרץ - להעביר את הצעת חוק ההתאמות הפיסקליות לוועדה אחרת

ארבל אסטרחן:  בשל הזנה שגויה בסנהדרין זה הועבר לוועדת הכספים

ארבל אסטרחן:  לוועדת כספים שדנה בזה היה מכתב ממזכירות הכנסת על כך שההצעה תועבר אליה

נאור שירי: ארבל, את יכולה לפרט על תהליך ההזנה בסנהדרין?     

ארבל אסטרחן: אחד מעובדי מזכירות הכנסת מזין כל הצעת חוק שמאושרת במליאה בכל קריאה

ארבל אסטרחן:  מדובר בטעות טכנית של אחד מעובדי מזכירות הכנסת - במקום להזין בסנהדרין שהצעת החוק צריכה לעבור לוועדת הכנסת, הוא הזין שהיא עוברת לוועדת הכספים

נאור שירי: כשמקריאים אותה במליאה, מזינים את זה תוך כדי?      

ארבל אסטרחן: אחרי שזה עבר במליאה בקריאה הראשונה, הוזן שזה יעבור לוועדת הכספים - זו הוועדה המומלצת לפי עמדת הלשכה המשפטית

ארבל אסטרחן:  ועדת הכספים קיימה דיונים בהצעה שהוכנסו בה כל מיני שינויים

ארבל אסטרחן:  הלשכה המשפטית לגבי כל הצעה כזאת שהיא מכינה לקריאה שנייה ושלישית, מוודאת בפרוטוקול שאכן זה עבר לוועדה המתאימה, שאכן זה אושר בקריאה הנדרשת

ארבל אסטרחן:  כאן התברר שזה לא עבר לוועדת הכנסת, שזו אכן תקלה, אבל מאחר וזה עבר לוועדה המתאימה ואכן קוימו דיונים - -     

שרן השכל: הוועדה המתאימה על פי מי?     

ארבל אסטרחן: על פי המלצת הלשכה המשפטית וכל התקדימים של חקיקה מהסוג הזה

ולדימיר בליאק: מי שקובע את הוועדה המתאימה זו ועדת הכנסת

עודד פורר: אז למה לעשות את הדיונים בוועדת הכנסת? שתמליץ הלשכה המשפטית לאיזו ועדה זה ילך

נאור שירי: אם הכל היה לפי התקדימים והכל בסדר, למה אנחנו מקיימים עכשיו את הדיון?     

ארבל אסטרחן: מאחר וזה הגיע לוועדה הנכונה והוועדה דנה ביודעה שזה עבר אליה כי המזכירות שלחה לה מכתב שזה עבר אליה, ומאחר ואנחנו מדברים על מצב שהוא בדיעבד, מבחינתנו מדובר בעניין טכני

שרון ניר: אני לא רואה פה שום דבר טכני, אני רואה פה דברים מהותיים

שרון ניר:  אני מתייחסת לתפקיד שלי בוועדת הכנסת בצורה מאוד רצינית

שרון ניר:  עם כל הכבוד, כל מה שאמרת פה זה ממש לא טכני

עודד פורר: חברי הכנסת בוועדת הכנסת בכלל לא ידעו שהחוק הזה נדון בוועדת הכספים

זאב אלקין: אם כחבר כנסת ידעתי במליאה שזה אמור להיות נדון בוועדה אחרת ולכן לא התייחסתי לדיונים בוועדת הכספים כדיונים רשמיים על החוק - -      

עודד פורר: אני מבקש התייעצות סיעתית

ינון אזולאי: אני מחדש את הישיבה

עודד פורר: כל ההליך הזה, לשיטת סיעות האופוזיציה, הוא הליך בלתי חוקי, כולל ההצבעה שהאופוזיציה לא תשתתף בה

ינון אזולאי: מי בעד להעביר לוועדת הכספים, מי נגד, מי נמנע?     

ינון אזולאי: אושר

ינון אזולאי: עבר לוועדת כספים

זאב אלקין: רביזיה

ינון אזולאי: פרק כ' (רשויות מקומיות) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024)

ינון אזולאי:  חברת הכנסת שרן  השכל וחבר הכנסת נאור שירי הגישו טענת נושא חדש

שרן השכל: אני רוצה לטעון בפני ועדת הכנסת טענת נושא חדש בעניין הצעת חוק שוד מס הארנונה הגדול שהקואליציה הנוכחית מנסה להעביר בוועדת הכספים

שרן השכל:  פעם ראשונה בהיסטוריה של מדינת ישראל לוקחים מיסים ישירים בשביל מטרה לאומית, זאת כאשר המדינה אמורה לשים כתף מתחת לאלונקה ולסייע

שרן השכל:  אחרי שהממשלה  הורידה בתקציב הנוכחי את ידיה מהניסיון לפתור את משבר הדיור, היא באה ואמרה: "ראשי הרשויות, תטפלו בזה אתם"

שרן השכל:  איזה פתרון הם מצאו? לשדוד את הארנונה של התושבים ברשויות במדינת ישראל

שרן השכל:  אזרחי ישראל הולכים לשלם על זה בכך שתהיה ירידה ברמת השירות של החינוך ברשויות, ירידה בשירותי האשפה

שרן השכל:  בכל מקום שיצטרכו לקצץ, אנחנו והילדים שלנו נשלם את זה

שרן השכל:  ועדת הכספים והאוצר הגיעו לאיזה סיכום עלום על מי יהיה בוועדה של הקרן של הארנונה

שרן השכל:  בתחילת הדיונים בא האוצר ואמר: "זה קרן של הרשויות המקומיות, אנחנו לא רוצים לנהל את הקרן הזאת, לכן 70% מהקרן יחזיקו הרשויות המקומיות", אבל אז הגיעה ועדת כספים, בהתייעצות עם האוצר, והביאה נוסח חדש לשולחן שאומר שיהיו חברים בקרן שלושה נציגים של הממשלה, שלושה נציגים של השלטון המקומי ועוד נציג ציבור

נאור שירי: נציג ציבור שלא חובה שיתמנה

שרן השכל: מטרת החוק הייתה לנהל את הקרן הזאת

שרן השכל:  ברגע שקבעתם שמחצית מחברי הוועדה יהיו אנשי הממשלה ומחצית מחברי הוועדה יהיו אנשי השלטון המקומי, הוצאתם את השליטה מהידיים של השלטון המקומי, מה שאומר שלא היא תנהל את הקרן אלא הממשלה

שרן השכל:  בתוך הדוח הכלכלי של מודי'ס דיברו על כך שאין לרשויות המקומיות שום שליטה מול השלטון המרכזי

נאור שירי: בדברי הימים של החוק הזה ייזכר שמליאת ועדת הכספים הייתה הצגה שלמה של דיונים

נאור שירי:  למה? כי הדיונים האמיתיים בחוק הזה, הסגירות האמיתיות, הפשרות, המודלים וההורדה באחוזים התקיימו בחדר אחר, בהוראה ישירה של יו"ר ועדת הכספים

נאור שירי:  למה אני טוען שזה נושא חדש? כי זה קונסטלציה חדשה, זה סטארט-אפ

נאור שירי:  למה סטארט-אפ? כי מדינת ישראל שרוצה לפתור את משבר הדיור, באה ואמרה: "אני אלך עכשיו לרשויות המקומיות ואיעזר בהן כדי לפתור את משבר הדיור"

נאור שירי:  אני חושב שאפשר בשיטה הזאת לפתור עוד הרבה בעיות בציבוריות הישראלית

נאור שירי:  אפשר להעביר את כל נושא החינוך לגיל הרך, אפשר להעביר את כל בעיות התחבורה במדינת ישראל וכל הבעיות של ביטחון הפנים שאין ספק שזה כישלון קולוסאלי של מדינת ישראל וממשלת ישראל, בטח עם השר איתמר, לרשויות המקומיות, הן ידעו לתפעל את זה

נאור שירי:  לגבי כל דבר שאתם רוצים לעשות במדינה אתם צריכים לשאול את ראשי הרשויות, הם עושים את זה טוב יותר ויעיל יותר

שולמית אלוני: את כל הנושא של מינוי מועצת הקרן הוחלט בוועדת הכנסת לפצל מתוך התיקון של פרק כ' (רשויות מקומיות) ולמזג לאחר מכן חזרה

שולמית אלוני:  התיקונים שנעשו במסגרת הנושא הזה נעשו כחלק אינטגרלי מתוך הצעת החוק, לכן, לטעמנו, לא מדובר בנושא חדש

זאב אלקין: לפני שאני אתייחס לגופו של נושא חדש, אני חייב להתייחס לגופו של החוק

זאב אלקין:  מדובר בחוק הזה על שערורייה מבחינת הממשלה

זאב אלקין:  למה? כי היא ביטלה סיוע שנועד לרשויות המקומיות בהיקף של 30,000 שקל פר יחידה

זאב אלקין:  דרך הקרן שפה ייקח 15 שנה כדי לקבל סיוע

זאב אלקין:  ממשלה שמרוויחה הון תועפות מהקרקע על חשבון הרשויות מנסה להחזיר להן עכשיו גרושים דרך החוק הזה, לכן החוק הזה לכשעצמו הוא שערורייה גדולה

זאב אלקין:      חבר הכנסת גפני, סיעתך טוענת ששר האוצר רימה אותה ולא נתן לה כספים קואליציוניים

זאב אלקין:  הלהיטות שבה אתה עובד אצל שר האוצר בצלאל סמוטריץ' כדי להעביר את החוק הזה ולפגוע בכל מדינת ישראל היא מדהימה

זאב אלקין:  מתברר שאפשר לדרוך עליכם, לא לתת לכם כספים קואליציוניים, ואתם עדיין תמשיכו לעבוד, אלא אם כן שר האוצר הבטיח לך משהו כדי להעביר את החוק הזה

מירב בן ארי: גפני, הייתי איתך ארבע שנים כשכחלון היה שר האוצר, רק שאז לא היית כזה סמרטוט כמו שאתה סמרטוט של סמוטריץ'

מירב בן ארי:  מה קרה? כשכחלון בא אליך עם הרבה יוזמות, ידעת לבלום אותן ולעשות סדר עדיפויות

מירב בן ארי:  מה קרה לך? מה עשה לך סמוטריץ' שהסכמת לקרן הזאת? אין בן אדם שלא מבין כלום בצדק חלוקתי כמו בצלאל סמוטריץ'

מירב בן ארי:  אתה שתמיד היית גב, שתמיד ידעת להיות שם, מה קרה לך? עזוב את הקטע של יהודה ושומרון שהם רק לוקחים ולא מקבלים, עזוב את הרשויות הערביות שלא יראו כלום כי הכל זה עניין של היתרי בנייה שלא מאשרים להן - איך הסכמת עם אדם כזה שמייצג קפיטליזם, שלא יודע מה זה רווחה בכלל? איך הסכמת לקרן הזאת שיש בה אפס צדק חלוקתי? מ-2015 עד 2019 עשיתי איתך צדק חלוקתי

משה גפני: אם אתם האלטרנטיבה - אני איתו

מירב בן ארי: תמיד ידעת להילחם, כי אתה יודע מה זה צדק חלוקתי, אתה יודע מה זה רווחה

מירב בן ארי:  מה שאתם עושים פה זה בדיוק הפוך

מירב בן ארי:  מילא אם היו נותנים את הכסף לפי מצב הרווחה בכל עיר, לפי הדירוג של כל עיר בהלמ"ס,  אבל נותנים למי שיש היתרי בנייה

מירב בן ארי:  מה יעשה זה שאין לו עתודות קרקע? איך הוא יקבל את הכסף? גפני, איך אתה מסכים לזה?      

אימאן ח'טיב יאסין: מה יעשה מי שיש לו קרקע אבל לא נותנים לו היתר?     

עודד פורר: הממשלה מבצעת בשלטון המקומי ביזה כלכלית על ידי כך שהיא מבטלת סיוע הרבה יותר גדול שאפשר היה להעניק לרשויות, כשכל זה בשביל מה? כדי לייצר כיס אחורי לאריה דרעי שיוכל לתת כסף דרך משרד הפנים למי שהוא רוצה, כדי להסתיר את ה-13 מיליארד 600 מיליון שקל שנותנים כאתננים לגפני, לפרוש ולאריה דרעי

עודד פורר:  אתם אומרים שאתם רוצים לייצר איזון בין רשויות, אבל כבר יש מנגנוני איזון

עודד פורר:  הרי יש את נוסחת מענקי האיזון שבתוכה מביאים בחשבון כמה שטח מסחרי וכמה שטח למגורים יש באותה רשות

עודד פורר:  מה יקרה? כשתתנו מפה כסף לחלק מהרשויות שמקבלות מענק איזון, ישללו לאותן רשויות את מענק האיזון

עודד פורר:  כל מה שאתם תעשו פה זה רק בלגן

חיים גבתי: ברור לחלוטין, זה הרעיון

חיים גבתי:  סוף כל סוף חבר כנסת אחד הבין את המשמעות של הדבר הזה

עודד פורר: כל מה שאתם עושים פה זה פשוט סיבוב של ביזה על הקופה הציבורית

עודד פורר:  לא הספיקה לכם הביזה של הקופה של תקציב המדינה, לכן אתם מכניסים את היד לכיס של הארנונה שאזרחי ישראל משלמים כדי לבזוז גם אותה

דבורה ביטון: התהליך שמתקיים כאן הוא תהליך פסול

דבורה ביטון:  אפילו חבר הכנסת אלי דלל בישיבה שלכם אמר שחוק הארנונה - -     

סימון דוידסון: את יודעת למה אלי דלל נגד? כי הוא היה סגן ראש עיר, הוא מבין מה זה עושה

דבורה ביטון: היום בוועדה המיוחדת לענייני צעירים דנו על כך שלא נותנים כסף למעונות שיקומיים של ילדים עם צרכים מיוחדים

דבורה ביטון:  אני לא מצליחה להבין איך אתם ישנים כשאתם בוזזים כסף מארנונות ולוקחים כספים קואליציוניים

דבורה ביטון:  בעוד מספר ימים, אם לא יתנו להם תשובות, הגנים של 4,300 ילדים עם הנכויות הכי קשות ייסגרו

דבורה ביטון:  מדובר על 100 מיליון

דבורה ביטון:  איך יעלה על הדעת שהם לא מקבלים עדיפות? אם כל שר או חבר כנסת ייתן מהכספים הקואליציוניים 100,000, הצלנו את הגנים לילדים המיוחדים

דבורה ביטון:  תעלו את זה, בבקשה, ותטפלו בזה

שרון ניר: ממשלת הגזל והביזה הפכה את הביזה לאמנות - זה מה שקורה פה עם חוק הארנונה

שרון ניר:  אתם טוענים שזה צדק חלוקתי, אבל זה הדבר הכי רחוק מצדק חלוקתי

שרון ניר:  אני מנסה להבין את כל הרעיון מבחינה מבנית, מבחינה סקטוריאלית

שרון ניר:  כשאנחנו מדברים על שלטון מקומי, אנחנו מבינים שזה הקצה שלנו, שזה יחידות הקו שלנו

שרון ניר:  איך יכול להיות שממשלה מכניסה את היד שלה ליחידות הקו שלה, השלטון המקומי והאזרחים, ופשוט מוציאה משם כסף כדי לממן צרכים שהיא אמונה עליהם? אני לא מתנגדת למתן כסף לפריפריה, אבל תיקחו מהכספים הקואליציוניים ותשימו אותם לטובת הפריפריה

שרון ניר:  איך יכול להיות שאתם מעיזים לקחת כסף מהתושבים, כסף שאמור לחזור אליהם לצרכים של תרבות, לצרכים של חינוך, לצרכים של תשתיות, ומעבירים אותו מצד לצד באופן הכי שפל שיכול להיות?     

רם בן ברק: הייתי מציע להוריד את הסעיף הזה מסדר היום, כיוון שכל העניין הוא יחידות דיור

רם בן ברק:  כשאני בודק האם אנחנו עומדים ביעדים של הדיור, אני רואה שכל המועצות וכל העיריות עומדות ביעדי הדיור, שאין בעיה אמיתית

רם בן ברק:  מה קרה? מכיוון שהחלטתם לתת 13

רם בן ברק: 5 מיליארד שקלים כספים קואליציוניים, נגמר לכם הכסף לתקציבי האיזון

רם בן ברק:  אם יש עירייה שצריכה לקבל איזון תקציבי בגלל שאין לה שטחי מסחר - יש בשביל זה תקציב איזון

רם בן ברק:  בגלל שנגמר הכסף החלטתם לקחת מהעיריות האחרות, להכניס את היד לכיס ולקחת

רם בן ברק:  כשאתה מקים עסק ברמת ישי, באזור המסחרי, העסק הזה פועל, העסק הזה משלם מיסים שהמדינה עושה איתם מה שצריך

רם בן ברק:  מה עכשיו עושים? ייקחו מסים וגם ייקחו את הכסף מהארנונה, שזה דבר בלתי מתקבל על הדעת בעליל

רם בן ברק:  מאחר ויש כאן עמידה ביעדים של ראשי העיריות ועמידה ביעדים שהאוצר ומשרד השיכון שם לפתחנו, אני מציע שנוריד את זה מסדר היום ובא לציון גואל

קארין אלהרר: מה קרה לממשלה הזאת שמאז שהיא כוננה יש סקנדל אחרי סקנדל? התחלתם במהפכה המשטרית, עכשיו אתם עוברים לקחת כספים מהרשויות

קארין אלהרר:  הדבר הבא שיקרה זה שתשתמשו בקרן הזאת כמקור תקציבי לכל מה שצריך

קארין אלהרר:  עשיתם את זה עם קרן הניקיון, עשיתם את זה עם כספי המכרות

קארין אלהרר:  בכל מקור תקציבי שיהיה לכם אתם תשתמשו לרצונות שלכם - שזה דבר שהוא לא סביר

קארין אלהרר:  אתם רוצים לעזור לרשויות? תתכבדו, תוציאו כסף מתקציב המדינה

קארין אלהרר:  אתם באים פה במהלך שהוא דורסני, במהלך שהוא פוגע

קארין אלהרר:  אני באמת לא מצליחה להבין למה לא תבחרו פעם אחת בדרך הנכונה, בדרך הישרה, בדרך שבה צריך ללכת

קארין אלהרר:  מאוד מצער

קארין אלהרר:  תורידו את זה מסדר היום

מתן כהנא: אני לא רוצה להגיד דברים משלי, אני רוצה להגיד דברים שהודלפו מתוך סיעת הליכוד

מתן כהנא:  חבר הכנסת אלי דלל אמר לנתניהו: "חוק הארנונה הוא חוק לא נכון

מתן כהנא:  אתמוך בהחלטת הסיעה, אבל יש דרכים אחרות לעשות את זה

מתן כהנא:  יש בחירות לרשויות המקומיות בעוד שנה ואף ראש עיר לא אוהב שלוקחים לו כסף"

מתן כהנא:  דלל גם מותח ביקורת על סמוטריץ': "ראשי הערים מהליכוד לא אוהבים את החוק, זה יפגע בעיקר בנו, אבל לסמוטריץ' לא איכפת כי הבן שלו לא נפגע מזה"

יפעת שאשא ביטון: 	כולם מדברים גבוהה גבוהה על צדק חלוקתי, על לתת לפריפריה

יפעת שאשא ביטון:  בוא נתחיל בזה שמי שצריך לדאוג לפריפריה זו המדינה

יפעת שאשא ביטון:  כולם אומרים שהאוצר תומך בהצעה הזאת

יפעת שאשא ביטון:  ברור שהאוצר תומך בהצעה הזאת, הרי זו מתנה לאוצר

יפעת שאשא ביטון:  במקום להכניס את היד לכיס ולעשות את מה שמדינה מחויבת לעשות עבור כלל אזרחיה, במיוחד עבור האזרחים בפריפריה, בא האוצר ואומר: "בגלל שיש לי כזה בור ענק כי נתתי כל כך הרבה כספים קואליציוניים, בואו ניקח מהרשויות, מהאזרחים, כך שהם יממנו את עצמם"

יפעת שאשא ביטון:  גם קרית שמונה נפגעת מחוק הארנונה, אתה יודע למה? כי בקרית שמונה יש ראש עיר שעושה הכל כדי להביא עוד מפעלים, עושה שם דברים מדהימים כדי להכניס עוד קצת כסף לחינוך, לרווחה ולתרבות

יפעת שאשא ביטון:  מה עושה קרן הארנונה? לוקחת לו

יפעת שאשא ביטון:  בצד אחד היא לוקחת, בצד שני היא כאילו מחזירה לו

יפעת שאשא ביטון:  מי צריך את הטובות שלכם? שהמדינה תהיה מספיק גדולה לבוא ולהגיד: "אנחנו רוצים להשקיע בפריפריה, אנחנו רוצים לצמצם פערים, אנחנו רוצים לחדד את הצמיחה"

יפעת שאשא ביטון:  אל תעבדו על כולם בעיניים, כי בסוף אף אחד, וגם לא קריית שמונה, לא ירוויח מזה

סימון דוידסון: אתם עושים הכל כדי להכשיל את עצמכם

סימון דוידסון:  עליתם עם הרפורמה החוקתית המטורפת הזאת שחשבתם שאתם הולכים להתקדם איתה, אבל אנשים חכמים ובעלי ניסיון אצלכם בקואליציה ידעו מהר מאוד לאן זה הולך

סימון דוידסון:  תראו מה עשיתם עם הדבר הזה - הפכתם מדינה שלמה, קיטבתם אותה, וזה יתפוצץ לכם בפרצוף

סימון דוידסון:  אתם באים עכשיו עם החוק הזה, שאתם קוראים לו חוק הארנונה

סימון דוידסון:  איזה ארנונה? זה חוק שקר, חוק ביזה, חוק גניבה, וגם הוא לא יצליח

סימון דוידסון:  אם אתם יודעים את זה, למה אתם ממשיכים עם זה? למה זה טוב? תעצרו את הדבר ההזוי הזה שאתם מתקדמים איתו רק בגלל שסמוטריץ' רוצה לעשות אותו

סימון דוידסון:  אחד הכללים הראשונים בעסקים, וזה עסק לנהל עירייה, זה העניין של לעודד אותם

סימון דוידסון:  מה אתם עושים עכשיו? במקום לעודד את ראש העיר שבמשך שנים רבות הקים אזורים של תעשייה, עסקים, באים ולוקחים לו את הכסף, אומרים לו: "אל תעשה את זה, אל תקדם"

סימון דוידסון:  הכסף הזה נועד לספורט, לתרבות, לחינוך, לרווחה, לילדים עם מוגבלויות

אימאן ח'טיב יאסין: אני מציעה להוציא את ההצעה הזאת ממסגרת התקציב, להביא אותה לדיון שיכבד ולו במינימום שבמינימום את המושג "צדק חלוקתי" שכאילו עומד מאחורי ההצעה

אימאן ח'טיב יאסין:   את ההצעה הזאת לא ראוי להביא בזמן הזה ובצורה הזאת, היא לא משקפת את המטרה שמעלים כאן

אימאן ח'טיב יאסין:  צדק חלוקתי זו אחריות של המדינה, לא של האזרחים

אימאן ח'טיב יאסין:  מילא זה שישנן שכונות בתוך ישובים שאחת במצב טוב ואחת במצב לא טוב, אבל לבוא ולעגן את זה בתוך חוק בצורה כזאת שגוזלת את הקופה של הרשויות, זה פשוט מאוד מהלך לא נכון שמקבע את המצב של הרשויות

אימאן ח'טיב יאסין:       אני רוצה להתייחס לחברה הערבית באופן ספציפי

אימאן ח'טיב יאסין:  כל העיקרון של התגמול שאמור להינתן לרשויות יושב על העניין של היתרי בנייה

אימאן ח'טיב יאסין:  איך אפשר להכניס כסף לקופה של הרשות כשמלכתחילה אין לה שום סיכוי להוציא היתר בנייה? הגיע הזמן להתעשת ולהגיד: "חבר'ה, ההצעה הזאת מעוררת הרבה התנגדויות, אין עליה הסכמות, בואו נשים את זה עכשיו בצד, נחשוב על זה יותר לעומק, ורק אז נביא את זה"

נאור שירי: לקחתם נורמה פגומה שהייתה נהוגה בתחילת ימיה של מדינת ישראל ופשוט שיכפלתם אותה

נאור שירי:  מה שאתם עושים זה דואגים לערים ספציפיות

נאור שירי:  אם יש לכם עניין באילת, אתם דואגים לאילת, ואם יש לכם עניין בקרית שמונה, אתם דואגים לקרית שמונה, ואם יש לכם עניין בעפולה, אתם דואגים לעפולה, ואם יש לכם עניין בנתיבות, אתם דואגים לנתיבות

נאור שירי:  אתם שוכחים שיש עוד אזרחים במדינת ישראל

נאור שירי:  תזכרו שאתם ממשלה של כולם, אתם לא רק ממשלה של מי שבחר בכם

אפרת רייטן: הם לא ממשלה של כולם

אפרת רייטן:  הם לא מתיימרים להיות ממשלה של כולם

יבגני סובה: אתם רוצים שגם הרשויות עכשיו יוציאו מאות אלפי אנשים לרחובות? בנוסף למאות האלפים שאמרו לכם: "תעצרו עם החקיקה המשפטית", ייצאו עוד מאות אלפים שנפגעו מהכלכלה ומאות אלפים בגלל החוק הזה

יבגני סובה:  מה קורה לכם? אתם חושבים שהמדינה יכולה לעבור לסדר היום? קיבלתם עכשיו תחזית של מודי'ס ואתם שמחים? כשהלכתם לבחירות אמרתם: "בואו נמגר תופעה של דמי חסות"

יבגני סובה:  בחוק הזה אתם מאפשרים דמי חסות בחסות החוק, שזה מה שאומרים ראשי הערים

יבגני סובה:  אני קורא למאות אלפי האנשים להצטרף למחאה, כי רק ככה נוכל לעצור את החקיקה הפרועה הזאת

אפרת רייטן: באמת לא זכור לי אירוע כזה, והיו כאן הרבה אירועים

אפרת רייטן:  הצלחתם לעשות שיאים בחודשים האחרונים שלא היו ולא נבראו

אפרת רייטן:  ראיתי פה אזרחים שמגיעים וזורקים אותם, ראיתי סטודנטים שמגיעים לכאן וזורקים אותם, ראיתי אנשים עם מוגבלויות

אפרת רייטן:  כולם נזרקים, ועכשיו אתם זורקים את ראשי הרשויות החוצה

אפרת רייטן:  דבר מגעיל קרה פה בחודשים האחרונים מאז שאתם בשלטון שלא דומה למדינת ישראל

אפרת רייטן:  תגידו שפיצלתם את מדינת ישראל, שאתם בעד בינוניות, שאתם בעד להוריד את הרף, שאתם בעד להנמיך את הכל ושלכולם לא יהיה

אפרת רייטן:  הסטנדרט שלכם הוא שלכולם לא יהיה, לא שלכולם יהיה, ולשם אתם הולכים

אפרת רייטן:  אתם לוקחים מאנשים לא בשביל השקעה

אפרת רייטן:  אין לי בעיה שייקחו ממני כסף וישקיעו אותו כדי שיהיה גם לאחרים, אבל פה זאת לא השקעה

אפרת רייטן:  אתם לוקחים פה רק בגלל המחדלים של משרד האוצר והמשרדים האחרים שהיו כאן במהלך השנים

אפרת רייטן:  אנחנו רואים בחוק הזה ובכל חוקי ההסדרים שאתם מחפשים את הכיסים העמוקים למחדלים שלכם, שאתם יוצרים כאן מדינה שאין לה עתיד

אפרת רייטן:  חיפשתי קרן דומה במדינות הסוציאליסטיות, אבל אין כזה דבר

אפרת רייטן:  אמנם בהונגריה יש את חוק מס סולידרי, אבל הדבר הזה פה הוא הכי רחוק מחוק מס סולידרי

מטי צרפתי הרכבי: יש תרי"ג מצוות ביהדות

מטי צרפתי הרכבי:  אחת המצוות היא מצוות אל תעשה של גזל

מטי צרפתי הרכבי:  כתוב בספר ויקרא: "לא תעשוק את רעך ולא תגזול"

מטי צרפתי הרכבי:  במסכת בבא קמא נאמר: "חמור גזל הרבים מגזל היחיד, שהגוזל היחיד יכול לפייסו ולהחזיר לו גזילו, הגוזל את הרבים אין יכול לפייסן ולהחזיר להן את גזילן"

מטי צרפתי הרכבי:  הממשלה הזאת במקום לבזר סמכויות - מחזירה את הריכוזיות

מטי צרפתי הרכבי:  הפרמטרים בחוק הזה הם פרמטרים לא ראויים

מטי צרפתי הרכבי:  אני הייתי 12 שנים ראש רשות

מטי צרפתי הרכבי:  כל שנה צמחנו ב-5% ולא קיבלנו שום מענים

מטי צרפתי הרכבי:  מישהו פעם בדק את עומס המלוות שיש לרשות? אני לקחתי הלוואה של 80 מיליון שקלים לתשתיות ביוב, לטיהור שלישוני

מטי צרפתי הרכבי:  בגלל שאני לא פריפריה ואני לא סוציו נמוך, לקחתי את ההלוואות על חשבון הרשות

מטי צרפתי הרכבי:  נדרשתי גם לקחת 50 מיליון שקלים הלוואות למבני ציבור, כי הייתי בצמיחה, כשבמקביל גם קידמתי אזור תעסוקה

מטי צרפתי הרכבי:  שר הפנים הקודם ביטל לי חלוקת הכנסות, הוא אמר לי: "יש לך אזור תעשייה בצמיחה, יש לך אזור תעשייה שיניב עוד שלוש-ארבע שנים ותהיה אצלך חלוקת הכנסות"

מטי צרפתי הרכבי:  עכשיו מחליטים שגם באזור התעשייה שאני עשור עמדתי לקדם תהיה חלוקת הכנסות

מטי צרפתי הרכבי:  הנוסחה הזאת לקויה

מטי צרפתי הרכבי:  אי אפשר להפוך את היוצרות - ההורים צריכים לדאוג לילדים, לא הילדים להורים

מטי צרפתי הרכבי:  אי אפשר לגזול את קופתם של התושבים, של משלמי הארנונה ושל הרשויות שעומלות כל כך קשה להגדיל את הקופה הציבורית בפיתוח ובצמיחה

מטי צרפתי הרכבי:  פשוט בושה וחרפה שממשלה גוזלת את כספי הארנונה של הרשויות

ולדימיר בליאק: 	החוק הזה מסעיר את מדינת ישראל וכבר היום גורם נזק הרבה יותר גדול מהיקף הקרן

ולדימיר בליאק:  אנחנו מדברים על קרן שאחרי שינוי הנוסח הצטמצמה ל-140 מיליון שקל בשנה

ולדימיר בליאק:  אני מודה שיש בעיה, אני מודה שיש עיוות וצריך לעודד בנייה למגורים, לכן אני מוכן להכפיל את הקרן ל-300 מיליון שקל בשנה

ולדימיר בליאק:  איך? על ידי כך שתיקחו 3 מיליארד שקל מתוך 13

ולדימיר בליאק: 6 מיליארד כספים קואליציוניים והנה לכם קרן ל-10 שנים

ולדימיר בליאק:       אני רוצה להתייחס לסוגיה של הרשויות ביהודה ושומרון

ולדימיר בליאק:  כשאגף התקציבים בא לוועדת הכספים להציג את החוק, הוא אמר לנו שיש בעיה משפטית עם העברת הכספים מיהודה ושומרון לישראל הקטנה ולכן הוא יקזז מהמענק את הסכום שהרשות ביהודה ושומרון חייבת לקרן

ולדימיר בליאק:  מה לא נאמר לנו? שהקיזוז יתבצע רק עד גובה יתרת הזכות, מה שאומר שרשות ביהודה ושומרון לעולם לא תשלם שקל אחד לקרן הארנונה - שזו פגיעה חמורה בעיקרון השוויון

ולדימיר בליאק:  אם החוק הזה יעבור היום בוועדת הכספים, אנחנו נעתור לבג"ץ ונאבק עד שהדבר הזה ייפסל

יוראי להב-הרצנו: אדוני יושב הראש, כשהלכתי ובדקתי איפה בעולם יש עוד קרנות מהסוג הזה שאתם מבקשים להקים, מצאתי שיש בהונגריה קרן כזאת - היא נקראת "קרן הסולידריות"

יוראי להב-הרצנו:  מה זו קרן הסולידריות של הונגריה? אורבן לוקח מרשויות שלא תומכות בו ונותן לרשויות שכן תומכות בו

יוראי להב-הרצנו:  אורבן, שבדרכו אנחנו כנראה הולכים, שלא רק לוקח את כספי המיסים הישירים שהממשלה גובה אלא גם את כספי הארנונה, זו קרן הסולידריות הישראלית של בנימין נתניהו ובצלאל סמוטריץ'

יוראי להב-הרצנו:  כמו שעשיתם בהפיכה המשטרית, כך גם כאן אתם מבקשים להפר את האיזון העדין בחברה הישראלית רק כי הרוב ניצח, כי הרוב רוצה

יוראי להב-הרצנו:  איש לא חולק על כך שניצחתם בבחירות, אבל צריך לזכור שקיבלתם רישיון לנהל את המדינה, לא לדרוס אותה

יוראי להב-הרצנו:  אתם פה דורסים את האופוזיציה, דורסים את הרשויות, דורסים את התושבים, והכל בגלל שיש ראש ממשלה חשוד בפלילים שמבקש להשתחרר ממשפטו והדיל שהוא סגר עם השותפים שלו בממשלה זה שהוא ישוחרר ממשפטו והם יקבלו את כל חלומותיהם הפרועים ביותר

יוראי להב-הרצנו:  במידה וראשי הערים מצליחים לייצר אזורי תעשייה שוקקים, במידה והם מצליחים בעבודה שלהם, אתם רוצים לקחת את זה מהם

יוראי להב-הרצנו:  כך לא פועלת ממשלה

יוראי להב-הרצנו:  זאת ממשלה של גנבים

יוראי להב-הרצנו:  תפסיקו, ותפסיקו מיד

שלי טל מירון: ההצגה הזאת של רובין הוד שאנחנו עדים לה לא עובדת על אף אחד

שלי טל מירון:  זה שניצלתם את המומנטום בזמן מבצע צבאי להעביר את זה מהר מהר בוועדה כאילו אזרחי ישראל לא מבינים מה קורה, לא אומר שהם לא מבינים מה קורה פה

שלי טל מירון:  אני רוצה לחזק את ראשי הרשויות שמתנגדים לשוד הציבורי המטורף הזה, לממשלת "דאג לי ואדאג לך", לכל הקומבינות מאחורי הקלעים, לכל הסחטנות הפוליטית, לכל השיקולים הפוליטיים

שלי טל מירון:  לרגע אחד התושב לא עומד במרכז, האזרח לא עומד במרכז

שלי טל מירון:  מראשי הרשויות מתעלמים כאילו אין להם קול, כאילו הם לא נבחרי ציבור, כאילו הם לא מייצגים קהל, אבל בסוף אלה התושבים והאזרחים של מדינת ישראל

שלי טל מירון:  מה עובר לכם בראש? כל פעם מחדש יש איזה מחטף בתחום אחר

שלי טל מירון:  לאן עוד נידרדר? תעצרו את הטירוף הזה של קרן הארנונה ותתחילו להקשיב לנבחרי הציבור שחלקם הם שלכם

שלי טל מירון:  למה אתם מתעלמים מהם? בגלל סחטנות פוליטית

אליהו לנקין: 	לא הייתי נמצא כאן יומיים תמימים אלמלא הייתי יודע שהחוק הזה הולך לרסק את העיר אילת,  לא פחות ולא יותר

אליהו לנקין:  מישהו יכול לחשוב שיכו עיר שיש לה, אני מצטער לומר, עוד 220 מיליון שקל התחייבויות, 35% מתקציבה, אחרי שבהתנהלות כלכלית מופתית הוצאתי את העירייה הזאת מהבוץ? מישהו יכול לחשוב שאני יכול לתת 50 מיליון שקל לאיזו שהיא קרן? מישהו השתגע? אם יש לי כסף, אני אעביר קודם כל לכיסוי הגירעון, לא לאיזו שהיא קרן

אליהו לנקין:  אתם לא מחמיצים שום הזדמנות לפגוע בפריפריה, לפגוע בעיר הכי פריפריאלית, בעיר שבה שירותי הרפואה הם הכי נחותים במדינת ישראל

אליהו לנקין:  בואו תראו את החולים שעושים את דרכם למרכזים הרפואיים במרכז הארץ, תראו איך הם מטלטלים את עצמם בדרך לא דרך, איך הם מסכנים את עצמם בכביש הערבה, איך הם מגיעים בטיסות במחירים אדירים

אליהו לנקין:  כל אחד שהולך לבדיקה, ניתוח או אשפוז צריך לעזוב את העיר למשך יממה שלמה

אליהו לנקין:  גם ככה האילתים סובלים מהעובדה שהם בפריפריה, אז עכשיו אתם באים ונותנים להם עוד מכה

אליהו לנקין:  תבינו, זו מכה בחינוך,  בתרבות, בתשתיות, בכל דבר

אליהו לנקין:  מישהו השתגע כאן? זה בלתי נסבל

אליהו לנקין:  אתם לא מבינים את המשמעות

אליהו לנקין:  יש לעיר הזאת תעשייה אחרת שלא דומה לשום תעשייה בשום מקום אחר בארץ

אליהו לנקין:  בתעשיית המלונות הארנונה נמוכה מאוד, 90 שקל, שזה כמעט כמו דיור במקום אחר

אליהו לנקין:  בהוצאה מחזירים כמעט את הכל

אליהו לנקין:  אנחנו לא משרתים רק את 54,000 או 71,000 תושבי אילת לפי מרשם האוכלוסין, אנחנו משרתים עוד שלושה מיליון תיירים שמגיעים לאילת כל שנה

אליהו לנקין:  בכל רגע נתון יש בעיר אילת מעל 100,000 איש, מה שאומר שאני משרת עוד עיר שלמה

אליהו לנקין:  לא מעניינת אתכם בכלל ההוצאה

אליהו לנקין:  אני מתבייש לחזור לאילת

אליהו לנקין:  איך אני אחזור? אני נכשל בתפקידי אם אני נותן לדבר הזה לעבור

אליהו לנקין:  לא יעלה על הדעת

אליהו לנקין:  אני לא אחזור לעיר אילת, אני אשן פה כמה שצריך עד שהעוול הזה יתוקן

אליהו לנקין:  יש פה עיוות מטומטם, יש פה עוול שאתם לא מבינים אותו

אליהו לנקין:  תתעשתו

אליהו לנקין:  תבינו, אנחנו מתמודדים עם אתגרים עצומים, עם אתגרים בלתי רגילים

אליהו לנקין:  אנחנו לא יכולים להרשות את זה לעצמנו, תבינו את זה

חיים גבתי: חברים, על תמרוץ הדיור מדברים הרבה מאוד שנים

חיים גבתי:  בממשלה הקודמת דנו גם עם שר האוצר, גם עם שר הבינוי והשיכון

חיים גבתי:  גם אז באו עם חוק הארנונה, אבל אז שר האוצר בא לרשויות המקומיות וישב איתן

חיים גבתי:   השר אלקין, שר הבינוי והשיכון לשעבר, עשה נכון כשנתן 30,000 שקלים תוספת ליחידה

חיים גבתי:  זה בלוף אחד גדול שאומרים שהפריפריה תקבל והעשירים יפסידו, כי עם כל הכבוד המאסה הגדולה של יחידות הדיור לא נמצאת אצלם

חיים גבתי:  כל הסיפורים האלה הם עוד המצאה בשביל קרן שהתכלית שלה להכניס את היד לכיס ולקחת

חיים גבתי:  ב-22, 23 למרץ, כשישבנו ראשי השלטון המקומי עם שר האוצר, הוא אמר בצורה מאוד ברורה: "רבותיי, אם זה קו אדום מבחינתכם, אני לא מתעסק"

חיים גבתי:  מה קרה בדרך? כשהשלטון המקומי בא להציל את המדינה ממשהו אחר, אז אמרו: "על זה אנחנו נעניש אותו"

חיים גבתי:  בשנתיים האחרונות מדינת ישראל הכניסה 69 מיליארד שקל מההכנסות בערי הביקוש ו-20 מיליארד שקל ממיסוי

חיים גבתי:  כמה מהכסף הזה חזר לתמרוץ דיור? אפס שקל

חיים גבתי:  הכל הלך לקופה של החבר'ה באוצר

חיים גבתי:  קרן הניקיון עם 3 מיליארד 800 מיליון שקל לא עשתה מתקן קצה אחד, לא הביאה פתרון

חיים גבתי:  מדינת ישראל נמצאת 20 שנה לאחור ועדיין ממשיכה לקחת מאיתנו כסף ולהעביר אותו למקומות אחרים

חיים גבתי:  מספרים לכם שזה מה שיפתור את בעיית הפריפריה, אבל זה לא מה שיפתור

חיים גבתי:  בבית שאן, שנולדתי שם, לא רק צריך לבנות יחידות דיור, צריך גם לפתח את התעסוקה, לפתח את אזור הרכבת

חיים גבתי:  כשהכנתי תכנית והבאתי אותה למינהל, לאוצר, אתם יודעים מה הם עשו איתה? הם הפכו את התכנית ואמרו: "רבותיי, לא"

חיים גבתי:  הם רוצים לתת לנו רק דגים, לא חכות, כדי שלא נתפתח

חיים גבתי:  גם בית שאן וגם ירוחם מפסידות מהמודל שהאוצר מציג, כי המודל מדבר על 80,000 יחידות דיור ובפועל זה 60,000 ואפילו פחות

חיים גבתי:  בסוף אנחנו מבינים שאין אינסנטיב במדינת ישראל, שאין בשורה אמיתית בתקציב הזה

חיים גבתי:  זה התקציב הכושל ביותר שהיה למדינת ישראל

ולדימיר בליאק: אני מבקש התייעצות סיעתית

אופיר כץ: מי בעד טענת נושא חדש של חבר הכנסת נאור שירי על הסתייגות מס' 115, מי נגד, מי נמנע?       

אופיר כץ: אושר

זאב אלקין: רביזיה

אופיר כץ: מי בעד טענת נושא חדש של חברת הכנסת שרן השכל על תיקונים בסעיף 79 להצעת החוק, בעניין מועצת הקרן? מי נגד, מי נמנע?     

אופיר כץ: לא אושר

זאב אלקין: רביזיה

אופיר כץ: ההצבעות על הרביזיות יהיו 10 דקות אחרי אי אמון